魯庭暉2004年喺英國牛津大學社會學碩士畢業，早年投身廣告業，一度做過美國蘋果公司亞洲區創意總監，2010年迴流香港加入電訊盈科集團，先後做過黃頁同收費電視業務Now TV，2014年集團籌備免費電視業務香港電視娛樂，魯庭暉獲委任做總經理，帶領香港電視娛樂旗下嘅ViuTV頻道順利開臺同埋開臺頭幾年嘅經營發展。